**Ο Άλι Ντία** (αγγλικά: *Aly Dia*‎, γνωστός ως *Ali Dia*)  (γεννημένος στις 20 Αυγούστου 1965), είναι Σενεγαλέζος πρώην επαγγελματίας ποδοσφαιριστής που έπαιξε ως επιθετικός. Τον Νοέμβριο του 1996, ο Ντία έπεισε τον Γκρέιαμ Σούνες, τότε προπονητή της Σαουθάμπτον, ότι ήταν ξάδερφος του Παίκτη της Χρονιάς και κατόχου της Χρυσής Μπάλας το 1995, Τζορτζ Γουεά, ο οποίος υποτίθεται τον πρότεινε στην ομάδα, γεγονός που οδήγησε στην προσφορά συμβολαίου διάρκειας ενός μήνα στον Σενεγαλέζο ποδοσφαιριστή. Ο Ντία μάλιστα έλαβε θέση στην αποστολή της ομάδας του εναντίον της Λιντς έπαιξε στον αγώνα με την με την Σαουθάμπτον, ως αλλαγή στην Πρέμιερ Λιγκ αλλά κατά τη διάρκεια του αγώνα αντικαταστάθηκε εκ νέου από τον προπονητή του. Μετά από 14 μέρες ο σύλλογος ακύρωσε το συμβόλαιο του και αποδέσμευσε τον παίκτη από το κλαμπ.

Καριέρα
-------

Έχοντας ήδη παίξει σε ομάδες από μικρότερες κατηγορίες σε Γαλλία και Γερμανία  και αποτύχει σε δοκιμές στην Τζίλιγχαμ και τη Μπόρνμουθ, ο  Ντία προσχώρησε στον ερασιτεχνικό σύλλογο Μπλιθ Σπάρτανς, όπου πραγματοποίησε μόνο μία εμφάνιση ως αναπληρωματικός στις 9 Νοεμβρίου 1996 σε έναν αγώνα της Νόρδερν Πρέμιερ Λιγκ απέναντι στην Μπόστον Γιουνάιτεντ. 

Λίγες μέρες αργότερα, ο Ντία υπέγραψε στην Σαουθάμπτον μετά από ένα τηλεφώνημα στον προπονητή της , Γκρέιαμ Σούνες που υποτίθεται πως ήταν από τον διεθνή Λιβεριανό και τότε Παίκτη της Χρονιάς της FIFA, Τζορτζ Γουέα. Ο υποτιθέμενος Γουέα είπε στον Σούνες ότι ο Ντία ήταν ξάδερφος του, είχαν παίξει μαζί στην Παρί Σεν Ζερμέν και μάλιστα είχε κληθεί 13 φορές για να παίξει στην Εθνική Σενεγάλης. Αργότερα αποδείχθηκε ότι τίποτα όλα αυτά δεν ήταν αλήθεια και το τηλεφώνημα στον Σούνες έγινε από έναν πανεπιστημιακό συμφοιτητή του Ντία, ο οποίος έπεισε τον προπονητή να δοκιμάσει τον Ντία και να του προσφέρει συμβόλαιο 1 μήνα. 

Ο Ντία έπαιξε μόνο ένα παιχνίδι για τη Σαουθάμπτον, φορώντας τη φανέλα με τον αριθμό 33, κόντρα στη Λιντς Γιουνάιτεντ στις 23 Νοεμβρίου 1996. Είχε προγραμματιστεί αρχικά να παίξει σε ένα φιλικό δοκιμαστικό αγώνα εναντίον της Άρσεναλ, αλλά ο αγώνας ακυρώθηκε τελικά λόγω εξαιτίας μιας έντονης βροχόπτωσης που πλημμύρισε το γήπεδο. Στον αγώνα με τη Λιντς, μπήκε ως αλλαγή στη θέση του τραυματία, θρύλου της ομάδας Μάθιου Λε Τεσιέ στο 32ο λεπτό, αλλά αργότερα αντικαταστάθηκε εκ νέου από τον προπονητή του (μπήκε ο Κεν Μονκού ) στο 85ο λεπτό.  Η Λιντς κέρδισε τον αγώνα με 0-2. Ο Λε Τεσιέ μετά την λήξη του αγώνα είπε: "Έτρεχε πάνω κάτω στο γήπεδο σαν τον Μπάμπι (ελάφι σε κινούμενα σχέδια, ταινία του 1942) σε παγοδρόμιο. Ήταν πολύ ντροπιαστικό θέαμα".   

Ο Ντία αποδεσμεύτηκε από τη Σαουθάμπτον δύο εβδομάδες μετά την έναρξη του συμβολαίου του.  Έπαιξε για λίγο στην Γκέιτσχεντ ΦΚ, μια ερασιτεχνική ομάδα, πριν φύγει τον Φεβρουάριο του 1997.  Ο Ντία έπαιξε μόνο οκτώ παιχνίδια με την ομάδα, πετυχαίνοντας ένα γκολ στο ντεμπούτο του στη νίκη της Γκέιτσχεντ με 5-0 επί της Μπαθ Σίτι .

Προσωπική ζωή
-------------

Ο Ντία σπούδασε διοίκηση επιχειρήσεων στο Πανεπιστήμιο της Νορθούμβρια στο Νιουκάστλ, αποφοιτώντας το 2001.  Έκανε μεταπτυχιακό στη Διοίκηση Επιχειρήσεων στο Κρατικό Πανεπιστήμιο του Σαν Φρανσίσκο το 2003. Έχει έναν γιο, τον Σιμόν, που παίζει ποδόσφαιρο για την Ρατσάμπουρι Μιτρ Φολ.

Κληρονομιά που άφησε πίσω του
-----------------------------

Ο Ντία εμφανίζεται σε λίστες κακών παικτών ή κακών μεταγραφών. Κατέλαβε την 1η θέση σε μια λίστα με τους "50 χειρότερους ποδοσφαιριστές" στην εφημερίδα *The Times.*

Δείτε επίσης
------------

* Αλεσάντρο Ζαρέλι : Ιταλός ποδοσφαιριστής που προσπάθησε παράνομα να κερδίσει επαγγελματικά συμβόλαια
* Κάρλος Κάιζερ : Βραζιλιάνος ποδοσφαιριστής που προσποιούνταν τραυματισμούς για να κρύψει την έλλειψη ικανοτήτων του ενώ είχε ενεργά συμβόλαια σε επαγγελματικές ομάδες
* Ζίβκο Λούκιτς : Σέρβος ποδοσφαιριστής και οδοντίατρος που ξεγέλασε τους ανθρώπους της ανθρώπους της ομάδας για να παίξει έναν αγώνα με την Παρί Σεν Ζερμέν

Παραπομπές
----------

1. 1 2 3  Naqi, Kelly (23 Νοεμβρίου 2016). «Finding Ali Dia». Bleacher Report. Ανακτήθηκε στις 23 Νοεμβρίου 2016.
2. ↑  «Aly Dia Profile, News & Stats». Premier League. Ανακτήθηκε στις 23 Νοεμβρίου 2016.
3. ↑  (Γαλλικά) «Προφίλ του Άλι Ντία». *footballdatabase.eu*.
4. ↑  «'What's this geezer doing? He's hopeless' – the Ali Dia story, 20 years on». *the Guardian* (στα Αγγλικά). 22 Νοεμβρίου 2016. Ανακτήθηκε στις 28 Φεβρουαρίου 2021.
5. ↑  «Never again...». BBC Sport. 1 Απριλίου 2003. Ανακτήθηκε στις 18 Δεκεμβρίου 2012.
6. ↑  Holley, Duncan· Chalk, Gary (2003). *In That Number – A post-war chronicle of Southampton FC*. Hagiology Publishing. σελίδες 248 & 504. ISBN 0-9534474-3-X.
7. ↑  Gibbs, Thom (7 February 2011). «Five terrible debuts to make Fernando Torres feel better». *The Daily Telegraph*.. Ανακτήθηκε στις 18 December 2012.
8. ↑  «The one-off who played for Southampton». *The Guardian*. Ανακτήθηκε στις 3 Δεκεμβρίου 2013.
9. ↑  «The Journal of Failure». *The Legend of Ali Dia*. Αρχειοθετήθηκε από το πρωτότυπο στις 12 Δεκεμβρίου 2013. Ανακτήθηκε στις 3 Δεκεμβρίου 2013.
10. 1 2 3  Hills, David (6 August 2000). «The 10 worst foreign signings of all time». *The Observer*.. Ανακτήθηκε στις 18 December 2012.
11. ↑  «Gateshead F.C. Season 1996/97». Unofficial Gateshead Football Club Statistics Database. Αρχειοθετήθηκε από το πρωτότυπο στις 9 Οκτωβρίου 2011. Ανακτήθηκε στις 23 Ιουλίου 2011.
12. ↑  Harris, Nick (17 May 2006). «Meet the BBC's guest editor (and other accidental heroes)». *The Independent*.. Ανακτήθηκε στις 18 December 2012.
13. ↑  «Premiership's Top 10 Foreign Flops». *Who Ate All the Pies?* (Shiny Media). 25 May 2008. Αρχειοθετήθηκε από το πρωτότυπο στις 25 May 2008.. Ανακτήθηκε στις 18 December 2012.
14. ↑  Murphy, Alex (4 July 2007). «The 50 worst footballers». *The Times* (London: Times Newspapers Limited).. Ανακτήθηκε στις 20 July 2007.

Εξωτερικοί σύνδεσμοι
--------------------

* Ρεκόρ Πρέμιερ Λιγκ Αρχειοθετήθηκε 2016-04-19 στο Wayback Machine.
* The Search for Ali Dia Legendary Football Hoaxster Turned Houdini (Menary, Steve: 15 Οκτωβρίου 2015)